text: [{"text_idx": "#000011", "text": "\u2018Mu kilotwa kya bubidi na\u0304mwene mivungu miyampe isamba-ibidi, mitante, ipakata ku mutyi umo. Kupwa namona mivungu isamba-ibidi mifumbe, mitune. Kadi yoya mifumbe yamina yoya miyampe.\u2019"}, {"text_idx": "#000012", "text": "Yosefa wa\u0304nena Felo amba: \u2018Bilotwa byonso bibidi bishintulula kintu kimo. Ban\u0303ombe bakaji basamba-babidi banune ne mivungu isamba-ibidi mitante i myaka isamba-ibidi, kadi ban\u0303ombe basamba-babidi banyane ne mivungu isamba-ibidi mifumbe nayo monka i myaka isamba-ibidi. Kukekala myaka isamba-ibidi ya bidibwa bingi mu Edipito. Kupwa kukekala myaka isamba-ibidi ya bidibwa bityetye.\u2019"}, {"text_idx": "#000014", "text": "Felo wa\u0304nengelelwa uno mulangwe. Wa\u0304tonga Yosefa abunge bidibwa ne kwibibika mu bibi\u0304ko. Yosefa wa\u0304ikala muntu mukatampe kupwa\u2019tu Felo mu Edipito."}, {"text_idx": "#000015", "text": "Myaka mwanda pa kupita\u2019po, kitatyi kya kipupo kya nzala, Yosefa wa\u0304mona bantu ba\u0304ya. Lelo wibayukile? Mwiko, i batutu wandi dikumi\u2019ba! Shabo Yakoba webatume ku Edipito mwanda kebakidipo na bidibwa mwabo mu Kenani. Yosefa wa\u0304yuka banababo, ino abo kumuyuka\u2019po mpika. Uyukile mwanda waka? Mwanda Yosefa ke mukulu, kavwele bisandi bya muswelo mukwabo."}]